paragraph_text: Piankashaw (Piankeshaw) /dolazi od Päyangitchaki 'those who separate,' iz pevangiani, 'I separate from,' maleno pleme američkih Indijanaca porodice Algonquian nekad nastanjeno na širokom području po američkih državama Indiana, Illinois i Ohio, uključujući i današnji grad Vincennes, na kojem se nalazilo njihovo selo Chippecoke (Chippekawkay), u značenju “Place of Roots”. Piankashawi su isprva bili dio naroda Miami, plemena srodnom Illinoisima, ali su se u kasnijim vremenima odcijepili i osamostalili kao poseban narod. Bili su prijatelji Francuza i neprijatelji Britanaca. Negdje 1770. godine daju dozvolu Delawarcima da se nastane na istočni dio njihovog teritorija. Početkom sljedećeg stoljeća zajedno sa srodnim plemenom Wea prelazi na područje države Missouri, gdje su se zadržali do 1832., prodali svoju zemlju i kao jedno pleme preselili se u Kansas. U Kansasu se 1854. ujedinjuju s ostacima plemena Illinois, preuzevši kolektivno ime  'Peoria and Kaskaskia' . Nakon trinaest godina (1867) Peoria, Kaskaskia, Wea i Piankashawi odlaze u Oklahomu, prodavši svu zemlju u Kansasu. U Oklahomi će preuzeti ime Peoria. Potomaka vjerojatno imaju u Oklahomi